САД предупредуваат дека иранската нуклеана програма би можела да предизвика катастрофа
Американскиот советник за национална безбедност Стивен Хедли вели дека светот не смее да ги остави на цедило идните генерации со тоа шт
Одбележувајќи ја петтата годишнина од Безбедносната иницијатива за спречување на ширењето на оружјето за масовно уништување, Хедли на претставниците на 80 земји кои ги прифатија принципите на програмата им порача дека многу нешта се имаат променето од времето на Студената војна, кога нуклеарното оружје на тогашниот Советски Сојуз одземаше главен дел од вниманието на американската национална безбедност. Хедли рече дека терористичките напади на 11-ти септември 2001-ва ја разбиле идејата по Студената војна дека нема сериозни предизвици по глобалната стабилност. Американскиот советник за национална безбедност го издвои Иран, велејќи дека не смее да му се дозволи да создаде нуклеарна бомба: Хедли рече дека САД и меѓународните партнери ќе продолжат да вршат притисок врз Иран за неговата програма за збогатување на ураниум преку дипломатска изолација и санкции на ОН. Тој кажа и дека светот не смее да му дозволи на Иран да ги користи преговорите за да добие во време: САД и европските сојузници стравуваат дека Иран преку нуклеарниот процес на збогатување на ураниум има намера да изгради атомско оружје. Официјален Техран, пак, инсистира дека нуклеарните напори се исклучиво за мирнодопски цели – за производство на гориво за нуклеарни реактори за цивилни потреби. САД и другите земји му понудија на Иран разни поттици во замена за прекин на програмата за збогатување на ураниум, и Хедли најави дека дипломатските напори ќе продолжат, за да се најде мирољубиво решение: Хелди кажа дека Безбедносната иницијатива за спречување на ширењето на оружјето за масовно уништување, што доведе до десетици инспекции наменети за запирање на пратки на оружје за масовно уништување, би била уште поефикасна кога земјите би споделувале разузнавачки информации на оваа тема: Хедли ги повика земјите да ја продлабочат заложбата и да ги прошират напорите за спречување на ширењето на оружјето за масовно уништување во наредните пет години.